Josif Papagjoni

Studiues e kritik i teatrit, kinematografisë e letërsisë, profesor. 
 Biografia 
Lindi në Sarandë, më 16 shkurt 1950. Kreu studimet në Institutin e Lartë të Arteve (dega e dramës, 1972) Tiranë dhe për një kohë të shkurtër punoi po aty si pedagog. 
 Edukimi
Në vitet 1973 - 1977 ishte regjisor dhe drejtor i Shtëpisë së Kulturës në Pukë dhe Fushë-Arës; në vitet 1977-1987 ka qenë regjisor, përgjegjës i kulturës së rrethit në Komitetin Ekzekutiv. Nga 1987 punonjës shkencor në Qendrën e Studimeve të Artit dhe drejtor i saj (1999-2008), ndërsa në vitin 2008 e në vijim është shef i departamentit të arteve në Qendrën e Studimeve Albanologjike.

Veprimtaria shkencore krijuese
Ka botuar 15 libra për teatrin, dramaturgjinë, ndër të cilët: 
 Teatri dhe aktori (1981),  
 Kumti që vjen nga trashëgimia teatrore (1999),  
 Aktorët (2000),  
 Individualitete (2002),  
 Regjisorët (2003),  
 Biseda për artin (2004),  
 Dialog me teatrin botëror (2004), Teatri Kombëtar (2005),  
 Enciklopedia e Teatrit dhe Kinematografisë Shqiptare (2009), 
 Drejtues i projektit Enciklopedia e artit shqiptar (ASHSH dhe ASHK).(Grup autorësh) Tiranë 
Si dhe një varg artikujsh e studimesh për artin teatrot shqiptar dhe për figurat e shquara të  tij, 
Është anëtar i disa shoqatave e forumeve botërore për teatrin, kritikën, trashëgiminë kulturore etj. 
Ka shkruar edhe disa drama, si: 
 Ëndërr apo zhgjëndërr (2002), 
 Më lind, nënë! (2005), 
 Zinxhiri (2006), 
 Hija e dheut (2007),
 Dhunues dhe të dhunuar (2008) etj.
Është kryeredaktor i revistës "Studime për artin" (1999), pedagog i jashtëm në Akademinë e Arteve, Tiranë, në Fakultetin e Gjuhëve të Huaja (cikli Master) dhe në Fakultetin e Arteve të Universitetit të Prishtinës (cikli Master), Kosovë.

Referimet

Lidhje tjera
 teatri & kinematografia shqiptare, Josif Papagjoni

Kategoria:Biografi shqiptare
Kategoria:Kritikë shqiptarë
Kategoria:Njerëz që jetojnë
Kategoria:Lindje 1950
Kategoria:Njerëz nga Saranda